Ketolanperäntie

Ketolanperäntie on Kempeleen kunnassa sijaitseva seutu- ja paikallistie. Se alkaa Kempeleen keskustaajamasta johtaen Ylikylän ja Ketolanperän halki Tyrnävän kunnan puolelle Murron kylän länsilaidalle. Tien pituus on noin 11 kilometriä, se on kaksikaistainen, päällystetty ja koko matkaltaan valaistu. Tyrnävän puolella tien nimi muuttuu ja jatkuu noin yhdeksän kilometrin pituisena tieyhteytenä nimellä Murrontie, joka johtaa Ängeslevän kylään seututielle 827. 

Tien länsipäässä ensimmäinen noin kilometrin mittainen osuus on yhteistä seututien 847 kanssa Ristisuon kiertoliittymään saakka. Kiertoliittymästä eteenpäin on noin kilometrin mittainen osuus valtatie 4:n eritasoliittymään on määritelty seututieksi 846, mutta sitä ei ole merkitty maastoon eikä tieopasteisiin. Tien osa eritasoliittymästä Tyrnävän Ängeslevälle saakka on numeroitu paikallistieksi numero 18637.

Tien historiaa

Tien alkuajat
Alkujaan Tyrnävän Ojakylästä niin sanotulta Patelan torilta lähti Kempeleen suuntaan tie, jota kutsuttiin niin sanottuna Kärrytienä. Alueen torppariasutuksen myötä Ketolanperäntie sai alkunsa vuonna 1927, jolloin saatiin rakennuslupa uuden tien rakentamiseen, joka alkoi samasta paikasta kuin Kärrytie. Tie johti silloiselle valtatie 4:lle Kempeleen pappilan läheisyyteen. Sen kunnossapidosta vastasi aluksi tieosuuskunta. Tie jaettiin osiin ja kukin talo tai tilan omistaja tien varressa vastasi oman osansa kunnossapidosta. Ajoittain tie oli niin huonokuntoinen, ettei sitä voinut ajaa edes hevosella, jonka vuoksi myös Kärrytietä käytettiin. Kunnallinen tielautakunta otti Ketolanperäntien hoidettavakseen vuonna 1946 ja se oli samalla ensimmäinen kunnantie.Paakki 2008, s. 55.

Tielinjausmuutokset 1980- ja 1990-luvun taitteessa
Ketolanperäntien alkuperäistä linjausta muutettiin 1980- ja 1990-luvun taitteissa. Tähän oli syynä Kempeleessä vuosia kasvanut liikenteen määrä, Oulun Kiviniemen ja Kempeleen välisen moottoritieosuuden valmistuminen sekä kauppakeskus Zeppelinin alueen rakentaminen.

Vuonna 1990 Oulun Kiviniemen ja Kempeleen välisen moottoritieosuuden valmistuttua tehtiin Ketolanperäntien tielinjaukseen muutoksia, jotka mainitaan alla olevassa luettelossa. Luettelossa on myös tietoja mitä muita muutoksia Kempeleen alueella olevaan tiestöön tuli tämän tielinjausmuutoksen myötä: 
 Ketolanperäntien länsipään aloituspiste siirtyi paikkaan, missä nykyisin sijaitsee Ristisuon kiertoliittymä, jonka kohdalta tie nykyisinkin kulkee Tyrnävälle. Tuolloin tämä uusi tieosuus kulki uuden valtatie 4:n eritasoliittymän ja vielä silloin rakenteilla olevan kauppakeskus Zeppelinin alueen halki. Uuden tieosuuden myötä tie kiersi kokonaan Honkasen ja Haapamaan asuinalueet sekä Ylikylän vanhan koulun alueen. 
 Tien alkuperäinen aloituspiste länsipäässä, joka alkoi Koskelassa valtatie 4:n risteyksestä nimettiin Kempeleen työväentalolle asti uudeksi Koskelantie-nimiseksi tieksi, jota jatkettiin vielä työväentalon kohdalta eteenpäin nykyisen Kempeleen Jehovan todistajien valtakunnansalin pihaan asti. Alkuperäinen Koskelantie-niminen tie, joka sijaitsi Koskelan asuinalueella, tie vaihtui uudeksi Killerinkuja-nimiseksi tieksi. Kempeleen 1980-luvulla julkaistuissa osoitekartoissa Koskelan ja Honkasen välillä Ketolanperäntie oli myös merkitty nimillä Ylikyläntie ja Pekurintie.Paakki 2008, s. 64. (Kempeleen 1980-luvulla julkaistu osoitekartta) Moottoritien valmistuttua työväentalon ja Honkasen välinen vanha Ketolanperäntien tieosuus katkaistiin ja muutettiin jalankulun ja pyöräilyn väyläksi. Honkasen suunnasta Koskelaan johtanut tieosuus katkaistiin nykyisen Saparopolun risteyksen jälkeen.
 Honkasesta Haapamaahan johtanut vanhan Ketolanperäntien tieosuus nimettiin Pekurintieksi. Haapamaan asuinalueella sijaitsevaa Haapamaantietä jatkettiin lännen suuntaan, joka johti lännempää kiertävälle uudelle Ketolanperäntien tieosuudelle. Haapamaantien risteyksestä lähtenyt vanha tieosuus nimettiin Marjatieksi. Lännempää kiertäneen uuden Ketolanperäntien tieosuuden varteen rakennettiin muutamia uusia teitä alueella oleville taloille, joihin aiemmin oli ollut jonkin verran pitempi tieyhteys, silloin kun alkuperäinen Ketolanperäntie kulki vielä Haapamaan kautta. Lännempää kiertävä uusi tieosuus päättyi nykyisen Hovimetsäntien risteyksen kohdalle, josta eteenpäin alkuperäinen ja nykyinen Ketolanperäntie jatkuu.

Muita mainintoja Ketolanperäntien historiassa
Vuonna 2019 tehtiin Ketolanperäntielle liikenneturvallisuutta parantavia tietöitä kauppakeskus Zeppelinin alueella. Muun muassa liikennevalot uusittiin Ketolanperäntien ja Lehmikentäntien sekä Honkasentien risteyksiin sekä rakennettiin uudet, digitaalisilla infotauluilla varustetut joukkoliikennepysäkit.

Uudet tiehankkeet
Ketolanperäntielle Kempeleen keskustaajaman ja Ristisuon kiertoliittymän välillä ollaan suunnittelemassa tulevaisuudessa uutta tielinjausta, jonka myötä Pohjanmaan radan ylittävä silta purettaisiin ja rakennettaisiin uusi alikulku. Tämän yhteydessä rakennettaisiin uusi tieyhteys Ollakan alueelle sekä uusi jalankulun ja pyöräilyn väylä.

Lähteet


Viitteet

Huomautukset

Luokka:Kempeleen liikenne
Luokka:Tyrnävän liikenne
846
18637